
    OPĆINA BOGDANOVCI

          
       OPĆINSKO VIJEĆE

KLASA: 024-01/25-01/52                                                         
URBROJ: 2196-8-02-25-01
Bogdanovci, 21.10.2025. 
Na temelju članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19 i 144/20), članaka 2., 3., 4., 5., i  6. Zakona o plaćama u lokalnoj i područnoj (regionalnoj) samoupravi („Narodne novine“ broj: 28/10, 10/23), Odluke Vlade Republike Hrvatske o visini osnovice za obračun plaće državnih dužnosnika („Narodne novine“ broj 88/24) i članka 29. Statuta Općine Bogdanovci (''Službeni vjesnik Vukovarsko-srijemske županije'' br. 4/21, 21/22), Općinsko vijeće Općine Bogdanovci na 4. sjednici održanoj dana 21.10.2025. godine, na prijedlog općinskog načelnika donosi:
O D L U K U

o plaći i ostalim materijalnim pravima općinskog načelnika

i zamjenika općinskog načelnika Općine Bogdanovci
I. Opće odredbe

Članak 1.
Ovom Odlukom uređuju se plaće i druga prava općinskog načelnika i zamjenika općinskog načelnika iz reda pripadnika rusinske nacionalne manjine Općine Bogdanovci (u nastavku: općinski dužnosnici) koja nisu uređena Statutom i drugim općim aktima Općine Bogdanovci.

Riječi i pojmovi koji imaju rodno značenje, korišteni u ovoj Odluci, odnose se jednako na muški i ženski rod, bez obzira jesu li korišteni u muškom ili ženskom rodu. 

II. Prava općinskih dužnosnika za vrijeme obnašanja dužnosti

Članak 2.
Općinski dužnosnici, u smislu ove Odluke, su općinski načelnik i zamjenik općinskog načelnika iz reda pripadnika rusinske nacionalne manjine.

Za vrijeme obnašanja dužnosti općinski dužnosnici imaju:

1. pravo na plaću odnosno naknadu za rad,

2. pravo na naknadu određenih materijalnih troškova,

3. druga prava u svezi s obnašanjem dužnosti.

Prava iz stavka 2. ovoga članka proizlaze iz prava dužnosnika izabranih na te dužnosti na lokalnim izborima.

Obavljanje dužnosti općinskih dužnosnika nije rad na službeničkom radnom mjestu niti se s njime može izjednačiti po bilo kojoj osnovi, te ne zasnivaju radni odnos.

Obnašanje dužnosti općinskih dužnosnika nije vezano uz rad u određenom radnom vremenu.

Prava iz stavka 2. ovoga članka dužnosnici ostvaruju počev od prvoga radnog dana koji slijedi danu objave konačnih rezultata izbora.

II - 1. Pravo na plaću odnosno naknadu za rad

Članak 3.
Općinski dužnosnici, u roku od 8 (osam) dana od stupanja na izabranu dužnost, odlučit će hoće li dužnosti na koje su izabrani obavljati profesionalno.

O svojoj odluci, iz stavka 1. ovoga članka, podnose  pisanu obavijest Jedinstvenom upravnom odjelu Općine Bogdanovci.

Općinski dužnosnici mogu promijeniti način obavljanja dužnosti tijekom mandata dostavom pisane obavijesti o promjeni načina obavljanja dužnosti, Jedinstvenom upravnom odjelu Općine Bogdanovci, a novi način obavljanja dužnosti započinje prvoga dana sljedećeg mjeseca nakon dostave te obavijesti.

Članak 4.
Općinski dužnosnici, kada dužnost obavljaju profesionalno, imaju pravo na plaću i druga prava iz rada, a vrijeme provedeno u profesionalnom obavljanju dužnosti uračunava im se u staž osiguranja.

Općinski dužnosnici, koji dužnost obavljaju bez zasnivanja radnog odnosa (volonterski), imaju pravo na naknadu za rad. 
Naknada za rad općinskih dužnosnika, koji dužnost obavljaju bez zasnivanja radnog odnosa (volonterski), može iznositi najviše do 50% umnoška koeficijenta za obračun plaće odgovarajućeg nositelja dužnosti koji dužnost obavlja profesionalno i osnovice za obračun plaće.

Odluka o naknadi plaće općinskog načelnika i zamjenika općinskog načelnika Općine Bogdanovci, koji dužnost obavljaju bez zasnivanja radnog odnosa (volonterski), Općinsko vijeće će donijeti naknadno.
Članak 5.
Plaću općinskog načelnika i plaću zamjenika općinskog načelnika koji tu dužnost obavlja profesionalno, čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno za najviše 20%.

Za vrijeme profesionalnog obavljanja dužnosti osnovicu za obračun plaće općinskog načelnika i zamjenika općinskog načelnika čini osnovica za državne dužnosnike.

Osnovica za obračun plaće dužnosnika utvrđuje se u visini osnovice za obračun plaća državnih dužnosnika, prema propisima kojima se uređuju obveze i prava državnih dužnosnika.
Za obračun plaće općinskog načelnika, kada tu dužnost obavlja profesionalno, utvrđuje se umnoškom koeficijenta u vrijednosti od 4,26 i osnovice za obračun plaće uvećan za 0,5% za svaku navršenu godinu radnog staža, a najviše 20%.
Za obračun plaće zamjenika općinskog načelnika, kada tu dužnost obavlja profesionalno, utvrđuje se umnoškom koeficijenta u vrijednosti od 3,05 i osnovice za obračun plaće uvećan za 0,5% za svaku navršenu godinu radnog staža, a najviše 20%.

Članak 6.
Naknada za rad i plaća općinskih dužnosnika isplaćuju se do 15. dana u mjesecu za prethodni mjesec.

Rješenje o plaći odnosno rješenje o naknadi za općinske dužnosnike donosi i potpisuje pročelnik Jedinstvenog upravnog odjela.

Protiv rješenja iz stavka 2. ovoga članka ne može se izjaviti žalba ali se može pokrenuti upravni spor, u roku od 30 dana od dana dostave toga rješenja.

Članak 7.
Općinski dužnosnici, koji su te dužnosti obavljali profesionalno u posljednjih šest mjeseci prije prestanka profesionalnog obavljanja dužnosti, ostvaruju prava na naknadu plaće i staž osiguranja za vrijeme od 6 mjeseci po prestanku profesionalnog obavljanja tih dužnosti.

Pravo na naknadu plaće, u smislu stavka 1. ovoga članka, ostvaruje se mjesečno u

visini prosječne plaće koja im je isplaćivana za vrijeme posljednjih šest mjeseci prije

prestanka profesionalnog obavljanja dužnosti.

Općinski dužnosnici, koji su te dužnosti obavljali profesionalno manje od šest mjeseci

prije prestanka profesionalnog obavljanja dužnosti, ostvaruju prava na naknadu plaće i staž osiguranja za vrijeme od onoliko mjeseci po prestanku profesionalnog obavljanja tih dužnosti koliko su dužnost obavljali profesionalno i to u visini prosječne plaće koja im je isplaćivana za vrijeme prije prestanka profesionalnog obavljanja dužnosti.

Općinski dužnosnici, koji te dužnosti nisu obavljali profesionalno, nemaju pravo na naknadu po prestanku obavljanja istih.

Naknada iz stavka 2. i 3. ovoga članka isplaćuje se na teret proračuna Općine Bogdanovci.

Ostvarivanje prava na naknadu plaće, sukladno ovome članku, može prestati i prije isteka roka iz stavka 1. i 3. ovoga članka i to: na vlastiti zahtjev, zapošljavanjem, umirovljenjem ili izborom na drugu dužnost koju obavlja profesionalno.

Korisnik prava iz ovoga članka dužan je, odmah po ispunjenju nekog od uvjeta iz stavka 6. ovoga članka, dostaviti pisano očitovanje računovodstvu Općine Bogdanovci.

II - 2. Pravo na naknadu određenih materijalnih troškova

Troškovi prijevoza
Članak 8.
Općinski načelnik, pri obavljanju poslova iz svoje nadležnosti, ima pravo na dnevnicu

za službena putovanja u zemlji, kako slijedi:

- za službeno putovanje u trajanju od 8 do 12 sati u iznosu od 50% dnevnice utvrđene za državne službenike,

- za službeno putovanje u trajanju preko 12 sati u iznosu od 100% dnevnice utvrđene za državne službenike.

Za službeno putovanje u inozemstvo troškovi i dnevnice obračunavaju se na način

kako je to regulirano za tijela državne uprave.

Troškovi noćenja priznaju se u visini stvarno plaćenih izdataka.
Prava iz stavka 1. i 2. ovoga članka ima i zamjenik općinskog načelnika kada, po nalogu općinskog načelnika obavlja poslove iz svoje nadležnosti.

Općinski dužnosnici, koji te dužnosti obavljaju profesionalno i koji stanuju izvan mjesta sjedišta Općine Bogdanovci, a kada ne koriste službeni automobil, imaju pravo na naknadu troškova prijevoza na posao i s posla i to u visini stvarnih izdataka prema cijeni javnog prijevoza. Naknada troškova prijevoza isplaćuje se po cjeniku javnog prijevoza.
II - 3. Druga prava u svezi s obnašanjem dužnosti

Pravo korištenja sredstava reprezentacije

Članak 9.
Općinski načelnik ima pravo na korištenje sredstava reprezentacije.

Sredstva reprezentacije koriste se za sljedeće namjene:

- za ugostiteljske usluge koje su u neposrednoj vezi s izvršenjem određenog službenog posla (poslovni ručak ili večera odnosno koktel posluživanje - catering), koji se organizira za sudionike sastanaka koji imaju poseban značaj za rad i poslovanje Općine Bogdanovci,

- za uzvanike na prigodnom obilježavanju obljetnica, božićnih, novogodišnjih i uskršnjih blagdana i drugih važnih događaja, kao što su konferencije i drugi sastanci, potpisivanje značajnijih ugovora, svečane sjednice Općine Bogdanovci i sl.,

- za nabavu prigodnih darova za osobe koje imaju poseban značaj za rad i poslovanje Općine Bogdanovci i prigodnih darova povodom značajnih obljetnica, datuma i događaja.
Članak 10.
Visina sredstava s osnova reprezentacije utvrđuje se u Proračunu Općine Bogdanovci za svaku godinu.

Korisnik reprezentacije odgovoran je za ekonomično i učinkovito trošenje sredstava

reprezentacije.

Članak 11.

Općinski dužnosnici ne ostvaruju pravo na naknadu za neiskorišteni godišnji odmor i ostale prigodne godišnje naknade ili potpore, jubilarnu nagradu, otpremninu u slučaju odlaska u mirovinu, dar za djecu, dodatak na plaću zbog stupnja obrazovanja, plaćeni i neplaćeni dopust, kao i prava proizašla iz prekovremenog rada i rada u dane blagdana, neradne dane propisane zakonom i za rad nedjeljom.

Članak 12.
Stupanjem na snagu ove Odluke stavljaju se van snage Odluka o plaći i ostalim materijalnim pravima općinskog načelnika i zamjenika općinskog načelnika Općine Bogdanovci KLASA: 021-05/21-01/12, URBROJ: 2196/03-01/01-21-01 od 07.08.2021. godine objavljenu u „Službenom vjesniku“ Vukovarsko-srijemske županije broj 14/21, Odluka o II. Izmjenama i dopunama Odluke o plaći i ostalim materijalnim pravima općinskog načelnika i zamjenika općinskog načelnika Općine Bogdanovci KLASA: 024-01/24-01/04, URBROJ: 2196-8-02-24-01 od 12.07.2024. godine objavljenu u „Službenom vjesniku“ Vukovarsko-srijemske županije broj 16/24 i Odluka o III. izmjenama i dopunama Odluke o plaći i ostalim materijalnim pravima općinskog načelnika i zamjenika općinskog načelnika Općine Bogdanovci KLASA: 024-01/24-01/32, URBROJ: 2196-8-02-24-01 od 25.09.2024.godine objavljenu u „Službenom vjesniku“ Vukovarsko-srijemske županije broj 22/24.
Članak 13.
Ova Odluka stupa na snagu osmoga dana od dana objave u "Službenom vjesniku“ Vukovarsko-srijemske županije.
Predsjednica općinskog vijeća

                                                                                               Jelena Vinaj, mag.oec.   




                
 

